b'\n_START_ARTICLE_\nCamtasia Studio\n_START_PARAGRAPH_\nCamtasia Studio ja Camtasia for Mac on videot\xc3\xb6\xc3\xb6tlus- ja videosalvestusprogrammid, mille tootja on TechSmith. Nende arvutiprogrammide abil saab salvestada arvutiekraanil tehtavaid toiminguid. Salvestatava osa suurust ekraanil saab ise valida ning salvestada on v\xc3\xb5imalik heliga ja ilma._NEWLINE_Salvestust on v\xc3\xb5imalik igal ajal peatada kiirklahviga, siis j\xc3\xa4\xc3\xa4b salvestiseks seni filmitu. Videomontaa\xc5\xbei k\xc3\xa4igus saab lisada igale hiirekl\xc3\xb5psule heliefekte v\xc3\xb5i t\xc3\xb5mmata kursorile t\xc3\xa4helepanu sellele v\xc3\xa4rvilise tausta lisamisega.\n_START_SECTION_\nP\xc3\xa4rast filmimist\n_START_PARAGRAPH_\nP\xc3\xa4rast filmimist on kasutajal v\xc3\xb5imalik videot monteerida ja lisada ka varem tehtud videoklippe. Samuti saab lisada ka heliefekte v\xc3\xb5i muusikat ning m\xc3\xa4\xc3\xa4rata eri helid \xc3\xbcksteise peale. Kuna Camtasia lubab samal ajal salvestada videot ja heli, saab soovi korral video filmimise ajal ka juttu v\xc3\xb5i pealeloetavat teksti salvestada. Samas v\xc3\xb5ib video ja helisalvestise varem eraldi valmis teha ning hiljem kokku monteerida.\n_START_SECTION_\nSalvestamine\n_START_PARAGRAPH_\nCamtasia Studio toetab eri videofailivorminguid (nt MP4, WMV jne), mida kasutatakse programmi enda failivormingus (Camtasia format) video monteerimisel. Selles vormingus faile saab lugeda ainult Camtasia programmiga, eelisena lubatakse selle kiiremat laadimisaega, seda ka pikemate videol\xc3\xb5ikude korral. Camtasiaga tehtud videod saab teisendada levinud vormingus videofailideks, n\xc3\xa4iteks MPEG-4, mis v\xc3\xb5imaldab Camtasiaga tehtud videoid lugeda ka neis arvutites, kus pole Camtasia programmi.'